Lumini pestrițe

Cine deține o carte precum “Lumini pestrițe” de Florian Laurențiu Stoica (Stoika) ar trebui să se considere un norocos, pentru că o dia în liniște oricând spre a se edifica asupra vieții sociale, economice, politice, culturale și morale din România postdecembristă. Acest volum apărut la Editura Laurent, la începutul anului 2020, este un sistem de semnale, un ansamblu de reguli determinante, un dicționar de informații asupra multor domenii de activitate care predomină societatea contemporană în țara noastră și în lume.

Remarcăm cultura exhaustivă a autorului, bogăția din această carte, dar și din celelalte, de poezie de eseuri, ori din articolele publicate în alte reviste, se pot extrage cugetări / maxime pentru o altă carte, cu teme felurite. Iată câteva din aceasta, exemple și de noduri energetice, lavă fierbinte de gând, trăiri cumplite într-o lume dezaxată din temeiurile sale firești:

Psalmul spune clar „de nici unde nu vine ajutorul”, noi trebuie să ne ajutăm pe noi. Cei de afară ne-au ocupat.

Valorile perene sunt persiflate ori trecute în derizoriu, istoria (de fapt figurile noastre iconostase) este terfelită, (de niște istorici isteți – tembeli).

De la alcoolic ori drogat și până la cei situați în de date interpretate cu promptitudine, cu multă competență și cu bună credință, cu deosebit patriotism. Stilul este lejer și cu un pronunțat umor, pigmentat cu versuri proprii. Luminile pestrițe sunt impuse de desfășurarea în alb-negru a vieții noastre cotidiene.

Articolele cuprinse în cartea domnului Florian Laurențiu Stoica (Stoika) au apărut, în prealabil, lunar, în revista al cărei director este: “Independența Română – Independența prin cultură”, ce se află în cel de-al șaselea an de apariție.

Cleopatra Luca

Cartea este o antologie de editoriale (44 la număr) apărute în revista ”Independența Română – Independența prin Cultură” , al cărui fondator și conducător este, dovedind o lucidă analiză a stărilor ce frământă țara și lumea, o cunoaștere datorită unei nemijlocite trăiri în lumea reală a economiei românești și a studiului divers al înaintașilor întru politologie, istorie, literatură. Fiind o fire enciclopedică, mândru și de gena străbună a înaintașilor patrioți, luptători la propriu pentru păstrarea ființei românești întru glia, hotarele și cultura ei, dar și administrativ, cultural, articolele abundă de date bine-încadrate în logica demonstrației (Cităm doar șapte titluri: Un tărâm pierdut, învățământul; Avem oare partide? Statul infractor? Cacealmaua economică – politică; Unii vor rescrierea istoriei României; Golgota Română; Demolarea idolilor.) vârfurile politicului, ale științei ori culturii (e vorba de cei actuali) îți vor arbora strădania lor de a fi preamăriți pentru „realizările” lor.

Cele trei degete, urmând Treimea Sfântă, prin care zilnic noi, ortodocșii, ne închinăm, cu supușenie față de Dumnezeul cel Drept și Atotiertător, împlinesc un ritual prin care ne apropiem de divinitate, în egală măsură și închinarea cu cele patru degete în surata noastră religie catolică, invocând aceeași divinitate comună. (…) Pumnul ori/ și/ palma nu pot constitui nicicând elemente de referință ale democrației, ci sunt repere de netăgăduit ale tiranocrației.

Acum în Parlamentul Ucrainean s-a votat o lege prin care a fost desființat învățământul în limba română, astfel că 143 de școli cu predare în această limbă vor fi (n. m. au fost) închise. Ce nu au reușit Stalin și succesorii lui…

Din ”Manifestul Partidului Comunist”, al lui Marx și Engels poate fi extrasă maxima ”O stafie umblă prin Europa” (”Ein gepenst geht um in Europa”) și aceasta acum hotărăște soarta popoarelor, peste capul lor.

Cu toți trădătorii de neam și de țară în cârca noastră vom izbândi, iar vrăjmașii noștri eterni vor trebui să se mulțumească doar cu răutatea și veninul strâns în sufletul lor. Până le va crăpa inima! Așa să îi ajute Bunul cel de Sus!

Florin Grigoriu

Contents